b'\n_START_ARTICLE_\nDarius Sema\xc5\xa1ka\n_START_PARAGRAPH_\nDarius Jonas Sema\xc5\xa1ka (g. 1967\xc2\xa0m. Kaune)\xc2\xa0\xe2\x80\x93 lietuvi\xc5\xb3 diplomatas. Lietuvos Respublikos napaprastasis ir \xc4\xafgaliotasis ambasadorius Vokietijos Federacin\xc4\x97je Respublikoje (nuo 2017 m. liepos m\xc4\x97n.). Senelis\xc2\xa0\xe2\x80\x93 pulkininkas, pokario rezistentas, \xc5\xbdemai\xc4\x8di\xc5\xb3 legiono vadas Jonas Sema\xc5\xa1ka.\n_START_SECTION_\nBiografija\n_START_PARAGRAPH_\n1985\xc2\xa0m. baig\xc4\x97 Kauno Jono Jablonskio vidurin\xc4\x99 mokykl\xc4\x85, 1992\xc2\xa0m.\xc2\xa0\xe2\x80\x93 Vilniaus universiteto matematikos specialyb\xc4\x99. Politikos mokslus studijavo Orhuso universitete Danijoje bei Vilniaus universiteto Tarptautini\xc5\xb3 santyki\xc5\xb3 ir politikos moksl\xc5\xb3 institute._NEWLINE_1994\xc2\xa0m. prad\xc4\x97jo dirbti Lietuvos u\xc5\xbesienio reikal\xc5\xb3 ministerijos \xc5\xa0iaur\xc4\x97s Europos departamente. 1996\xc2\xa0m. dirbo ESBO misijoje Bosnijoje ir Hercegovinoje. Tais pa\xc4\x8diais metais jis tapo URM \xc5\xa0iaur\xc4\x97s Europos skyriaus vadovu._NEWLINE_1997\xe2\x80\x931999\xc2\xa0m. buvo patar\xc4\x97ju Lietuvos ambasadoje Va\xc5\xa1ingtone. \xc4\x8cia jis dirbo kartu su D. Grybauskaite._NEWLINE_1999\xe2\x80\x932001\xc2\xa0m. dirbo URM skyriaus ved\xc4\x97ju. 2001\xe2\x80\x932004\xc2\xa0m. buvo Lietuvos Respublikos Vyriausyb\xc4\x97s patar\xc4\x97jas tarptautini\xc5\xb3 santyki\xc5\xb3 klausimais. 2004\xc2\xa0m. lapkri\xc4\x8dio m\xc4\x97n paskirtas Lietuvos ambasadoriumi Vengrijoje, taip pat Serbijoje ir Juodkalnijoje, Bosnijoje ir Hercegovinoje, o 2007\xc2\xa0m. taip pat ir Makedonijoje. 2009\xe2\x80\x932010\xc2\xa0m. buvo ambasadorius ypatingiems pavedimams Lietuvos nuolatin\xc4\x97je atstovyb\xc4\x97je prie ES._NEWLINE_2010\xc2\xa0m. liepos m\xc4\x97n. pakviestas \xc4\xaf formuojam\xc4\x85 D. Grybauskait\xc4\x97s komand\xc4\x85 ir iki 2012\xc2\xa0m. rugpj\xc5\xab\xc4\x8dio 27 d. buvo Respublikos Prezident\xc4\x97s vyriausiasis patar\xc4\x97jas, U\xc5\xbesienio politikos grup\xc4\x97s vadovas._NEWLINE_2012\xc2\xa0m. rugpj\xc5\xab\xc4\x8dio 31 d. prezident\xc4\x97 D. Grybauskait\xc4\x97 suteik\xc4\x97 jam Nepaprastojo ir \xc4\xafgaliotojo ambasadoriaus diplomatin\xc4\xaf rang\xc4\x85._NEWLINE_Nuo 2012\xc2\xa0m. spalio 2 d.\xc2\xa0\xe2\x80\x93 Lietuvos ambasadorius Nyderlanduose._NEWLINE_Nuo 2017 m. liepos 11 d. \xe2\x80\x93 Nepaprastasis ir \xc4\xafgaliotasis ambasadorius Vokietijos Federacin\xc4\x97je Respublikoje.'